34 Jesu a ba raya a re: “Bana ba tsamaiso eno ya dilo ba a nyala+ e bile ba neelwa nyalong, 35 mme ba ba kailweng ba tshwanela+ go bona tsamaiso ele ya dilo+ le tsogo ya baswi+ ga ba nyale le gone ga ba neelwe nyalong. 36 Tota e bile, le gone ga ba ka ke ba tlhola ba swa,+ gonne ba tshwana le baengele, e bile ke bana ba Modimo ka go nna bana ba tsogo ya baswi.+ 37 Mme gore baswi ba a tsosiwa le e leng Moshe o ne a go bolela, mo polelong ka ga setlhatshana se se mitlwa,+ fa a bitsa Jehofa ‘Modimo wa ga Aborahame le Modimo wa ga Isake le Modimo wa ga Jakobe.’+ 38 Ke Modimo, e seng wa baswi, mme wa batshedi, gonne botlhe ba a tshela mo go ene.”+ 39 Fa bakwadi bangwe ba arabela ba re: “Moruti, o buile sentle.” 40 Gonne ba ne ba sa tlhole ba na le bopelokgale jwa go mmotsa potso le fa e le nngwe.